**Mesto Vrútky**

  Predkladacia správa

*Určené: na zasadnutie Mestského zastupiteľstva vo Vrútkach dňa 22.06.2021.*

**Názov materiálu: Predloženie žiadosti o nenávratný finančný príspevok pre projekt „ Miestna občianska poriadková služba vo Vrútkach“.**

**Materiál obsahuje:** - predkladacia správa

- dôvodová správa

***Návrh na* uznesenie :**

**Mestské zastupiteľstvo vo Vrútkach**

1. **s c h v a ľ u j e**

predloženie **Žiadosti o nenávratný finančný príspevok s názvom „Miestna občianska poriadková služba vo Vrútkach“** v rámci výzvy s kódom OPLZ-PO8-2021-1 z Operačného programu Ľudské zdroje zameranej na zvýšenie zamestnanosti a zamestnateľnosti ľudí žijúcich v prostredí MRK poskytovaním miestnej občianskej poriadkovej služby v obciach s prítomnosťou MRK na Sprostredkovateľský orgán, pričom ciele projektu sú v súlade s platným programom rozvoja mesta Vrútky a platným územným plánom mesta.

1. **s c h v a ľ u j e**

zabezpečenie povinného spolufinancovanie projektu t. j. minimálne 5 % z oprávnených výdavkov

1. **s c h v a ľ u j e**

zabezpečenie financovanie prípadných neoprávnených výdavkov, ktoré vzniknú v priebehu realizácie projektu a budú nevyhnutné na dosiahnutie jeho cieľa.

Spracovala: JUDr. Ing. J. Rišianová**,** vedúca odboru služieb

Predkladá: Mgr. Branislav Zacharides, primátor mesta

Vo Vrútkach, 18.06.2021

................................................... podpis predkladateľa

**Dôvodová správa**

Dňa 9. júna 2021 vyhlásilo Ministerstvo vnútra Slovenskej republiky ako sprostredkovateľský orgán pre Operačný program Ľudské zdroje výzvu na predkladanie žiadostí o nenávratný finančný príspevok, ktorá je zameraná na poskytovanie individualizovanej podpory a asistenčných služieb s cieľom zmierniť socioekonomické dopady na osoby ohrozené chudobou a sociálnym vylúčením, vrátane osôb z prostredia MRK poskytovaním **miestnej občianskej poriadkovej služby (MOPS)** s kódom **OPLZ-PO8-2021-1**, ktorá bude financovaná zo zdrojov REACT- EÚ v rámci novej prioritnej osi 8 OP ĽZ. **Oprávnenými žiadateľmi sú iba obce, ktoré mali, alebo ešte stále majú uzatvorenú  Zmluvu  o poskytnutí  NFP  na  poskytovanie  miestnej občianskej poriadkovej služby v rámci výzvy s kódom OPLZ-PO5-2017-1   alebo OPLZ-PO5-2018-1. V rámci výzvy je nastavená spätná oprávnenosť výdavkov od dňa 1. júna 2021. Uzávierka 1. hodnotiaceho kola je vo výzve plánovaná na 26.júl 2021.**

**Oprávnené výdavky** zahŕňajú hrubú mzdu a povinné odvody platené zamestnávateľom v zmysle platnej legislatívy.Prijímateľovi sa uhrádza náklad na mzdu zamestnanca na základe zákona č. 663/2007 Z. z. o minimálnej mzde, v znení neskorších predpisov. Minimálna mzda pre rok 2021 je vo výške 623,00 EUR.Odvodové zaťaženie zamestnávateľa je vypočítané v súlade s aktuálne platnými právnymi predpismi –zákonom č. 461/2003 Z.z. o sociálnom poistení v znení neskorších predpisov a zákonom č. 580/2004 Z.z o zdravotnom poistení a o zmene a doplnení zákona č. 95/2002 Z.z. o poisťovníctve a o zmene a doplnení niektorých zákonov znení neskorších predpisov. Oprávnené mesačné náklady prijímateľa a zamestnancov sú násobkom mzdy za daný mesiac na pracovné miesto a počtu pracovných miest zamestnancov v pracovnom pomere na pozícii MOPS. Oprávnenými mesačnými nákladmi sú cena práca pracovníka, ktorá pozostáva z **hrubej mzdy vo výške 623,-** EUR a povinných odvodov zamestnávateľa vo výške 217,73 EUR za rok 2021. Počet zamestnancov MOPS (v prepočte na plný pracovný úväzok) v novom projekte nesmie presiahnuť počet zamestnancov MOPS zazmluvnený v poslednom projekte v rámci výzvy OPLZ-PO5-2017-1 alebo OPLZ-PO5-2018-1. Mesto musí zároveň dodržať oprávnené počty zamestnancov MOPS na základe počtu MRK, ktorým mesto poskytuje služby na svojom území - minimálny počet členov MOPS zamestnaných na plný pracovný úväzok je dva.

**Minimálne požiadavky na zamestnanca** na pozícii MOPS:

•zamestnanec má ukončenú povinnú školskú dochádzku v zmysle zákona č. 245/2008 Z.z. o výchove a vzdelávaní („školský zákon“),

•zamestnanec má minimálne 18 rokov,

•zamestnanec nesmie byť právoplatne odsúdený za:

•trestný čin podľa „1. hlavy Trestné činy proti životu a zdraviu“ Trestného zákona č.300/2005 Z.z. a

•akýkoľvek zločin v zmysle Trestného zákona č.300/2005 Z.z..

**Pracovná činnosť MOPS** by mala byť zameraná na nasledovné činnosti:

•monitorovanie a zabezpečenie bezpečnosť detí, hlavne počas ich odchodu do školy a zo školy, zabezpečenie bezpečného prechodu školopovinných detí cez cestu a upozorňovanie detí na dodržiavanie pravidiel cestnej premávky, predovšetkým v súvislosti s pohybom po komunikácii a prechodom cez cestu;

•dohliadanie na ochranu verejného a súkromného majetku pred poškodzovaním (znečisťovanie spoločných priestorov v bytových domoch, vandalizmus, t.z. úmyselné poškodzovanie verejno-prospešných zariadení...);

•upozorňovanie na protispoločenskú činnosť a protiprávne konanie páchateľa a následne oznamovanie danej skutočnosti (skutok, následky apod.) príslušnej inštitúcii, ktorá má riešenie danej skutočnosti v kompetencii;

•kontrola pohybu a miesta stretávania sa maloletých detí a mládeže vo večerných hodinách bez prítomnosti rodičov (napr. cintorín, športoviská,...);

•účasť a pomoc (po predchádzajúcej dohode so starostom/starostkou obce) pri zabezpečovaní a organizácii kultúrnych a športových podujatí a podujatí organizovaných obcou alebo obyvateľmi;

•monitorovanie a predchádzanie vzniku konfliktu v rámci MRK, ako aj medzi MRK a väčšinovým obyvateľstvom;

V zmysle hore uvedených podmienok výzvy má Mesto Vrútky záujem zapojiť sa do tejto výzvy.